text: ататіл "тектіл, төркін тіл) орыс.праязык диалектілері туыс тілдер тобының шығуына негіз болған тіл. мазмұны жағынан басқа белгілі тілдер негізінде анықталған жалпы типологиялық заңдылықтарға сай келетін, нақты кеңістікте, белгілі бір тарихи әлеуметтік ортада өмір сүген тіл ретінде қаралады. тегі бір тілдер дамуында ататіл ұғымы нақты сипат алып, өзгеріп отырады. мысалы: бірқатар роман тілдер үшін латынның сөйлеу тілі ататіл болған, ал латынның сөйлеу тілі италия ататіл диалектісінен, соңғысы үндіеуропалық ататілдің бір диалектісінен пайда болған. осы күнгі түркі тілдерінің ататілі көне түркі тілі болса, көне түркі тілі үшін ататіл қызметін алтай заманындағы ататілдің бір диалектісі атқаруы мүмкін. сөйтіп, ататіл дегеніміз диалектілері туыс тілдер тобының шығуына негіз болып отыратын, тарихи ұғым болып табылады. ататіл тегі бір тілдердің генетикалық тұрғыда бір негізге саятын басты қасиеттері мен белгілерін қамтиды. оның кейбір көріністері көне тіл құбылыстары ретінде қазіргі тілдерде сақталуы мүмкін.